
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ

№ РС-424-20-114

	Днес, 02.12.2020 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Председател: Сотир Цацаров
	Заместник – председател: Антон Славчев
	Член: Пламен Йоцов
	Член: Силвия Къдрева

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на Решение за образуване на производство за конфликт на интереси № КИ-164/22.07.2020 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ01/С-424/10.07.2020 г.
	Сигналът е подаден против Хараламби Мочев – заместник-кмет на Община Т..
	По същество, в сигнала се твърди, че заместник-кметът на Община Т. Хараламби Мочев е земеделски производител и арендува около 340 дка земеделска земя, за която има сключени договори с Община Т.. 
	Към сигнала не са приложени доказателства.
	От кмета на Община Т. са изискани и представени следните доказателства: Заповед № 702/15.11.2019 г., трудов договор № 295/15.11.2019 г., договор № 407зз/14.02.2018 г., договор № 512зз/25.09.2019 г., Заповед № РД-09-149/02.08.2017 г., Заповед № РД-09-149-1/02.08.2017 г., Заповед № РД-09-149-2/02.08.2017 г., Заповед № РД-09-149-3/02.08.2017 г., Заповед № РД-09-149-4/02.08.2017 г., Заповед № РД-09-149-5/02.08.2017 г., Заповед № РД-09-149-6/02.08.2017 г., Заповед № РД-09-149-7/02.08.2017 г., Заповед № РД-09-149-8/02.08.2017 г., Заповед № РД-09-149-9/02.08.2017 г., Заповед № РД-09-149-10/02.08.2017 г., Заповед № РД-09-149-11/02.08.2017 г., Заповед № РД-09-149-12/02.08.2017 г., Заповед № РД-09-149-13/02.08.2017 г., Заповед № РД-09-149-15/02.08.2017 г., Заповед № РД-09-149-16/02.08.2017 г., Заповед № РД-09-149-17/02.08.2017 г., Заповед № РД-09-149-18/02.08.2017 г., Заповед № РД-09-149-19/02.08.2017 г., Заповед № РД-09-149-20/02.08.2017 г., Заповед № РД-09-149-263/06.08.2018 г., Заповед № РД-09-149-264/06.08.2018 г., Заповед № РД-09-149-265/06.08.2018 г., Заповед № РД-09-149-266/06.08.2018 г., Заповед № РД-09-149-267/06.08.2018 г., Заповед № РД-09-149-268/06.08.2018 г., Заповед № РД-09-149-269/06.08.2018 г., Заповед № РД-09-149-270/06.08.2018 г., Заповед № РД-09-149-271/06.08.2018 г., Заповед № РД-09-149-272/06.08.2018 г., Заповед № РД-09-149-273/06.08.2018 г., Заповед № РД-09-149-274/06.08.2018 г., Заповед № РД-09-149-275/06.08.2018 г., Заповед № РД-09-149-276/06.08.2018 г., Заповед № РД-09-149-277/06.08.2018 г., Заповед № РД-09-149-278/06.08.2018 г., Заповед № РД-09-149-279/06.08.2018 г., Заповед № РД-09-149-280/06.08.2018 г. и Заповед № ПО-09-2/05.08.2019 г. на директора на Областна Дирекция „Земеделие“ гр.Х..
	От председателя на Комисията по чл. 72, ал. 2, т.3 от ЗПКОНПИ при Общински съвет – Т. са изискани и представени следните доказателства: Заповед № 58/02.02.2018 г., Заповед № 158/08.04.2019 г., Протокол от 10.05.2019 г. на комисията, назначена със Заповед № 158/08.04.2019 г. и Решение № 490 от Протокол № 47/27.02.2019 г. на Общински съвет – Т..
	От кмета на Община Т. е изискана и представена информация с писмо вх.№ ЦУ01-18803/20.10.2020 г. на КПКОНПИ относно упражнени правомощия по служба от страна на Хараламби Мочев, в качеството му на заместник-кмет на Община Т. във връзка със сключените договори № 407зз/14.02.2018 г. за наем на земеделски земи – частна общинска собственост и № 512зз/25.09.2019 г. за отдаване под наем за индивидуално ползване на земя – публична общинска собственост, след 18.11.2019 г.
	Служебно е извършена справка в Регистър НБД „Население“ и в Регистър БУЛСТАТ.

От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, адрес и е подписан.
	Хараламби Мочев заема длъжността заместник-кмет на Община Т. по силата на Заповед № 702/15.11.2019 г., трудов договор № 295/15.11.2019 г., сключен с кмета на Община Т., считано от 18.11.2019 г.
	От извършената справка в Регистър БУЛСТАТ е установено, че Хараламби Мочев е земеделски производител с БУЛСТАТ **********, с предмет на дейността – отглеждане на едър рогат добитък и с адрес на извършване на дейността: с.К. П. в., Община Т., с дата на вписване 02.07.2007 г.
	Със Заповед № 58/02.02.2018 г., на основание чл. 44, ал. 2 от ЗМСМА и чл.37в, ал. 10 от ЗСПЗЗ кметът на Община Т. е наредил да се сключат договори за едногодишно ползване, след заплащане на по-високата сума между най-високата тръжна цена за землището, за земите от държавния поземлен фонд за годината и размера на средното годишно рентно плащане за землището на общината, за стопанската 2017-2018 г. със следните наематели: С. Д. С. за ПИ № 020011 – нива с ползвана площ от 15, 280 дка и ПИ № 055062 -  нива с ползвана площ от 2, 236 дка в землището на с.К. П. в.,  с рентно плащане в размер на 172, 92 лв. и с Хараламби  Мочев за ПИ № 042007 -  нива с ползвана площ от 31, 223 дка в землището на с.К.П. в., с рентно плащане в размер на 312, 23 лв.
	С Договор № 407зз/14.02.2018 г. за наем на земеделски земи – частна общинска собственост, сключен на основание чл. 228 от ЗЗД, чл. 37в, ал. 10 от ЗСПЗЗ и Заповед № 58/02.02.2018 г. между Община Т., представлявана от кмета Б. Б., в качеството му на наемодател, и Хараламби Мочев, в качеството му на наемател, наемодателят предоставя на наемателя за временно и възмездно ползване земеделска земя – частна общинска собственост - ПИ № 042007 -  нива с ползвана площ от 31, 223 дка в землището на с.К. П. в., с рентно плащане в размер на 312, 23 лв. за стопанската 2017 – 2018 г. 

С Решение № 490 от Протокол № 47/27.02.2019 г. на Общински съвет – Т., на основание чл. 21, ал. 1, т. 8 от ЗМСМА, чл. 37и, ал. 2, ал. 3 и ал. 12, чл. 37о, ал. 1 и ал. 4 от ЗСПЗЗ Общинският съвет: определя мери, пасища и ливади за индивидуално ползване през стопанската 2019 – 2020 г. по землищата на територията на Община Т., съгласно Приложение № 1; дава съгласие за предоставяне под наем, чрез разпределение на мери, пасища и ливади на територията на Община Т. за срок от пет стопански години за индивидуално ползване на собственици на пасищни селскостопански животни, регистрирани в ИИС на БАБХ; приема Правила за ползване на мери, пасища и ливади от общинския поземлен фонд за стопанската 2019/2020 г. (Приложение № 3) и Годишен план за паша за 2019/2020 стопанска година (Приложение № 4) и дава съгласие за предоставяне на  мери, пасища и ливади за общо индивидуално ползване, като определя задълженията на общината и ползвателите за поддържането на мерите, пасищата и ливадите; дава съгласие останалите след разпределението свободни  мери, пасища и ливади за предоставяне под наем за срок от една стопанска година, включени в списък Приложение № 1 за индивидуално ползване само на собственици на пасищни селскостопански животни регистрирани в ИИС на БАБХ – чрез търг; дава съгласие останалите след търга свободни мери, пасища и ливади за предоставяне под наем за срок от една стопанска година включени в списък Приложение № 1 за индивидуално ползване само на собственици на пасищни селскостопански животни и на лица, които поемат задължение да ги поддържат в добро земеделско и екологично състояние – чрез търг; упълномощава кмета на Общината да сключва договори за индивидуално ползване на мери, пасища и ливади и определя мери, пасище и ливади за общо ползване през стопанската 2019-2020 г.на територията на Община Т. (Приложение № 2).
Със Заповед № 158/08.04.2019 г., на основание чл. 44, ал. 2 от ЗМСМА, чл. 37и, ал. 6 от ЗСПЗЗ, чл. 100, ал. 1 от ППЗСПЗЗ, във вр. с Решение № 490 от Протокол № 47/27.02.2019 г. на Общински съвет – Т. кметът на Община Т. – Б. Б. е назначил комисия в състав: П. М. – председател и членове Т. Б. и А. Х., резервни членове Е. П. и З. З., която да разпредели пасищата, мерите и ливадите между правоимащите, които имат животновъдни обекти в съответното землище на Община Т..
С Протокол от 10.05.2019 г., назначената със Заповед № 158/08.04.2019 г. комисия, е разгледала подадените от правоимащите заявления, в това число и Заявление № 91-00-84/01.03.2019 г. от Хараламби Мочев – собственик на животновъден обект с № 2401360001, в землището на с.К. П. в. и е извършила разпределението на пасищата, мерите в землището на Община Т..

С Договор № 512зз/25.09.2019 г., сключен на основание чл. 37и, ал. 1 и ал. 12 от ЗСПЗЗ, чл. 98, ал. 1 и чл. 100, ал. 9 от ППЗСПЗЗ, Решение № 490 от Протокол № 47/27.02.2019 г. на Общински съвет – Т., Протокол от 10.05.2019 г. на комисия, назначена със Заповед № 158/08.04.2019 г. между Община Т., представлявана от кмета Б. Б., в качеството му на наемодател, и Хараламби Мочев, в качеството му на наемател, наемодателят отдава на наемателя за индивидуално ползване, временно и възмездно, земя – публична общинска собственост - ПИ с идентификатор по КККР №  24013.1.377 -  пасище с площ от 87230 кв.м. в землището на с.К. П. в., за срок от пет стопански години и годишна наемна цена от 872.30 лв., считано от 01.10.2019 г.
С писмо вх.№ ЦУ01-18803/20.10.2020 г. на КПКОНПИ кметът на Община Т. удостоверява, че по отношение на сключените договори № 407зз/14.02.2018 г. за наем на земеделски земи – частна общинска собственост и № 512зз/25.09.2019 г. за отдаване под наем за индивидуално ползване, на земя – публична общинска собственост, Хараламби Мочев, в качеството му на заместник-кмет на Община Т. не е издавал актове след 18.11.2019 г.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Хараламби Мочев, в качеството си на заместник-кмет на Община Т., считано от 18.11.2019 г. е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
	С оглед горното КПКОНПИ е компетентна да разгледа подадения сигнал.
	В хода на производството е установено че Хараламби Мочев е земеделски производител с предмет на дейността – отглеждане на едър рогат добитък и с адрес на извършване на дейността: с.К. П.в., Община Т..
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
	Съгласно чл. 37в, ал. 10 от Закона за собствеността и ползването на земеделските земи (ЗСПЗЗ) земи от държавния и общинския поземлен фонд, които не могат да се обособят в самостоятелни масиви и за тях не са сключени договори за наем или за аренда, преди издаването на заповедта по ал. 4 могат да бъдат предоставени на ползватели на съответните масиви по тяхно искане със заповед на министъра на земеделието, храните и горите или на оправомощено от него лице, съответно на кмета на общината. Договорът се сключва за едногодишно ползване след заплащане на по-високата сума между най-високата тръжна цена на която са сключени договорите за землището за земите от държавния поземлен фонд за годината и размера на средното годишно рентно плащане за землището в общината.
	В хода на производството се установи, че в изпълнение на правомощията си произтичащи от разпоредбата на чл. 37в, ал. 10 от ЗСПЗЗ кметът на Община Т. е сключил Договор № 407зз/14.02.2018 г. за наем на земеделски земи – частна общинска собственост - нива в землището на с.К. П. в. с ползвана площ от 31, 223 дка за стопанската 2017 – 2018 г. с Хараламби Мочев, в качеството му на земеделски производител.
	Съгласно разпоредбата на чл. 37и, ал. 1 от ЗСПЗЗ пасищата, мерите и ливадите от държавния и общинския поземлен фонд се отдават под наем или аренда по реда на чл. 24а, ал. 2 на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена, определена по пазарен механизъм.
	Съгласно  ал. 3 Общинският съвет определя с решение пасищата, мерите и ливадите за общо и индивидуално ползване. Списък на имотите за индивидуално ползване с категории се обявява в общините и кметствата и се публикува на интернет страницата на общината в срок до 1 март.
	Съгласно  ал. 4 пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На правоимащите лица, които отглеждат говеда с предназначение за производство на месо и животни от местни (автохтонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория.
	Съгласно ал. 5 кметът на общината назначава комисия, която определя необходимата за всеки кандидат площ по реда на ал. 4 и разпределя имотите за всяко землище. При разпределението предимство имат кандидати, които до датата на разпределението са ползвали съответните имоти по договори с изтекъл срок. Останалите неразпределени имоти се разпределят по възходящ ред, като се започва от лицата, които притежават най-малко животински единици. Комисията съставя протокол за окончателното разпределение на имотите при наличие на необходимите площи в срок до 1 май.
Съгласно ал. 12 въз основа на протоколите на комисиите по ал. 6 и 10 кметът на общината, съответно директорът на областната дирекция "Земеделие", сключва договори за наем или аренда по цена, определена по пазарен механизъм. Минималният срок на договорите е 5 стопански години. Договорите съдържат данните по ал. 1, 4, 6 и 7 и се регистрират в общинската служба по земеделие.
	В изпълнение на правомощията си произтичащи от разпоредбата на чл. 37и, ал. 12 от ЗСПЗЗ кметът на Община Т. е сключил Договор № 512зз/25.09.2019 г. за отдаване под наем на земеделска земя – публична общинска собственост - ПИ с идентификатор по КККР № 24013.1.377 -  пасище с площ от 87230 кв.м. в землището на с.К. П. в., за срок от пет стопански години, считано от 01.10.2019 г. с Хараламби Мочев, в качеството му на земеделски производител, след надлежно проведена процедура по чл.37и от ЗСПЗЗ.
	В хода на производството се установи, че Договор № 407зз/14.02.2018 г. за наем на земеделски земи – частна общинска собственост и Договор № 512зз/25.09.2019 г. за отдаване под наем на земеделска земя – публична общинска собственост са сключени преди Хараламби Мочев да заеме длъжността заместник-кмет на Община Т.(трудов договор № 295/15.11.2019 г.)
 	Към 14.02.2018 г. и 25.09.2019 г., датите на сключване на Договор № 407зз/14.02.2018 г. и Договор № 512зз/25.09.2019 г. Хараламби Мочев не е притежавал качеството, лице заемащо висша публична длъжност по смисъла на чл. 6, ал. 1 от ЗПКОНПИ, поради което в тази му част производството следва да бъде прекратено.
	От събраните по преписката доказателства не се установи в периода от 18.11.2019 г. (датата на заемане на длъжността „заместник-кмет“) до 20.10.2020 г. (датата на получаване на писмо с вх. №ЦУ01-18803/20.10.2020 г. на КНКОНПИ) Хараламби Мочев, в качеството си на заместник-кмет на Община Т., да е издавал актове и да е извършвал действия, във връзка със сключените договори № 407зз/14.02.2018 г. за наем на земеделски земи – частна общинска собственост и № 512зз/25.09.2019 г. за отдаване под наем на земеделска земя – публична общинска собственост, сключени с кмета на Община Т..
	Предвид изложеното, се налага изводът, че липсват упражнени правомощия по служба от Хараламби Мочев в качеството му на заместник-кмет на Община Т. и лице, заемащо висша публична длъжност, по отношение на сключените договори за отдаване под наем на земеделска земя № 407зз/14.02.2018 г. и № 512зз/25.09.2019 г. в периода от 18.11.2019 г. до 20.10.2020 г. 
	Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма.
	Относно твърдените в сигнала обстоятелства, касаещи качеството на Хараламби Мочев, като заместник-кмет на Община Т. и едновременно с това земеделски производител, самоосигуряващо се лице, то същите касаят евентуална несъвместимост. Несъвместимостта не представлява конфликт на интереси, а нормата на § 1, т. 7 от ЗПКОНПИ препраща към Конституцията или специален закон, в които се съдържат правилата за нейното установяване, както й компетентните да сторят това органи, а именно органът по избор или назначаването, в случая кметът на Община Т..
	
	Предвид горното, Комисията за противодействие на корупцията и за отнемане на незаконно придобито имущество, на основание чл. 74, ал. 1 и ал. 2 от ЗПКОНПИ, чл. 27, ал. 2, т. 6 от АПК във вр. с чл. 6, ал. 1 от ЗПКОНПИ,




РЕШИ:

	НЕ УСТАНОВЯВА конфликт на интереси по отношение на Хараламби Мочев с ЕГН **********, заместник-кмет на Община Т. и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с изпълнението на  Договор № 407зз/14.02.2018 г. за наем на земеделски земи – частна общинска собственост и Договор № 512зз/25.09.2019 г. за отдаване под наем на земеделска земя – публична общинска собственост, поради липса на упражнени правомощия по служба, в периода от 18.11.2019 г. до 20.10.2020 г.
	
	ПРЕКРАТЯВА производството по сигнал с рег.№ ЦУ01/С-424/10.07.2020 г. на КПКОНПИ в останалата му част.

	Препис от решението да се изпрати на Окръжна прокуратура Х., с оглед преценка за реализиране на правомощията й по чл. 76, ал. 2 от ЗПКОНПИ.
	
	Препис от решението да се изпрати на Хараламби Мочев – заместник-кмет на Община Т., на основание чл. 75, т. 1 от ЗПКОНПИ.




	КОМИСИЯ:

			ПРЕДСЕДАТЕЛ:…………….…….……….……/СОТИР ЦАЦАРОВ/

ЗАМЕСТНИК-ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………………..…...../ПЛАМЕН ЙОЦОВ/

ЧЛЕН:…………………………………….……..../СИЛВИЯ КЪДРЕВА/

